Hver uke får kulturminnevernet i Østfold inn metallsøkefunn. Nå er det funnet noe som kan ha vært en skål med arabisk skrift, men ekspertene er usikre.

Nå lurer vi på hva inskripsjonene er, hvor gammel den er og hvordan den har havnet i Tune. Anna Skullerud

– Sjelden

– Det er veldig sjelden det gjøres løsfunn i området rundt funnstedet av Tuneskipet, sier arkeolog hos fylkeskonservatoren i Østfold, Anne Skullerud.

Trolig har det vært en skål i bronselegering, og den kan ha vært 8,5 centimeter i diameter og har arabisk skrift.

Anne Skullerud, arkeolog, ber om hjelp. Foto: Martin Tangen Schmidt/NRK

– Nå lurer vi på hva inskripsjonene er, hvor gammel den er og hvordan den har havnet i Tune. Er det noen som kan hjelpe oss med det? Spør arkeologen.

Hun forteller at de vanligvis ser hva det er som kommer inn etter slike søk og kan fortelle hva det er. Hvis gjenstandene er eldre enn 1537, er de også innleveringspliktige.

– Dette funnet er vi usikre på hva er og trenger hjelp, forklarer hun.

– Interessant

Det er den arabiske skriften som gjør arkeologene ekstra nysgjerrige.

Arabisk skrift på det som kan være en skål, kan fortelle mer. Foto: Østfold fylkeskommune

– Det er ikke en hel skål og den ser ikke så gammel ut. Det er skål på størrelse med en kaffeskål i metall. Jeg kjenner ikke så mange lignende tilfeller som kan tilsi at denne er fra middelalderen, men skriften gjør at vi er usikre på hvor gammel den er, forklarer Skullerud.

Hun sier videre at alle funn som gjøres rundt funnstedet av vikingskipet, er interessante.

– Hvis det finnes noe som kan fortelle oss mer om vikingtiden, så er jo det selvfølgelig interessant.